DATO / 29.08.2018

REF / bentes

|  |
| --- |
|  |
| Referat |

Referat af møde i Museumsrådet tirsdag den 28. august 2018,   
kl. 14.00 på Det Danske Filminstituts arkiv, Naverland, Glostrup

Til stede: Christian Isak Thorsen (CIK), formand, Gitte Smed (GS) næstformand, Erik Crone (EC), Jakob Isak Nielsen (JIN), Jakob Buhl Vestergaard (JBV), DFI, Eva Novrup Redvall (ENR), DFI bestyrelse

Afbud: Ida Brændholt Lundgaard (IBL)

Referent: Bente Strandhøj (BS), DFI

**Dagsorden:**

1. Rundvisning på arkivet v/Jens Nielsen Gram
2. Præsentation af Eva Novrup Redvall
3. Opsamling og orientering fra sidste møde
4. Orientering om fondsansøgninger v/Jakob Buhl Vestergaard
5. Filmhistorisk forskning v/Christian Isak Thorsen (CIT)
6. Eventuelt, herunder næste møde

**1. Rundvisning på arkivet v/Jens Nielsen Gram**

Afdelingschef Jens Nielsen Gram viste rundt på arkivet med særlig fokus på digitaliseringsprocessen.  
  
Der var stor interesse og spørgelyst, og der var enighed om, at et fremtidigt genbesøg, evt. kombineret med et besøg på nitratarkivet, kunne være interessant.

**2. Præsentation af Eva Novrup Redvall**

Det nye medlem af bestyrelsen, Eva Novrup Redvall, som er indstillet af Museumsrådet i stedet for Mette Hjort, blev budt velkommen.

Herefter præsenterede ENR sig selv og sin baggrund.

**3. Generel opsamling og orientering fra sidste møde**

CIK henviste til den kronik om vigtigheden af digitalisering, han havde nævnt på Museumsrådets sidste møde og oplyste, at kronikken var skrevet men endnu ikke antaget af et medie.

Referaterne fra Museumsrådets møder på hjemmesiden blev efterspurgt, og dette vil blive undersøgt.

Der blev spurgt til det hensigtsmæssige i, at udenlandske forlag ikke kan modtage støtte fra puljen Almen Støtte, når de publicerer bøger om dansk film og filmkultur. Det har kunne lade sig gøre tidligere, og en af DFIs opgaver er at fremme kendskabet til danske film i udlandet – også den danske filmhistorie.  
  
JBV oplyste, at i lighed med at udenlandske producenter ikke kan modtage danske støttekroner gælder det samme for udenlandske forlag.

Rådet anbefaler, at man genovervejer reglerne for den almene støtte.

**4. Orientering om fondsansøgninger**

JBV orienterede om de igangværende fondsansøgninger til digitaliseringsprojektet.  
  
Ansøgningerne forventes behandlet i løbet af efteråret, og der er grund til at håbe på en positiv modtagelse.

JBV oplyste, at der arbejdes på en ny ansøgning til digitalisering i samarbejde med landets lokalarkiver.

**5. Filmhistorisk forskning**

Fra flere blev der udtrykt bekymring over den nedprioritering af filmhistorie og filmhistorisk forskning, der foregår på universiteterne. I den forbindelse blev der spurgt til, om man kunne forestille sig flere forskningsprojekter på DFI?

Det blev foreslået, at DFIs biografer og filialen i Århus blev benyttet om dagen til visninger for de studerende og fx lade det blive en integreret del af studieplanen.

JBV var positiv over for tanken men understregede, at det kun kan ske mod en vis betaling.

Det blev også foreslået, at DFI inddrager nogle af de studerende på Film- og Medievidenskab, fx i forbindelse arkivarbejde.

**6. Eventuelt, herunder næste møde**

JBV orienterede om de igangværende forhandlinger om et nyt filmforlig og de udspil, der indtil videre var blevet offentliggjort.  
  
JIN spurgte til branchens generelle syn på bevaring, og det overvejes at invitere en ekstern deltager til næste møde i Museumsrådet for at give et bud på dette spørgsmål.  
  
Der er rådsmøde med bestyrelsen den 11. december, og der var enighed om at mødes i Sult om eftermiddagen inden mødet. Det nøjagtige tidspunkt følger. Dette møde bliver uden deltagelse af JBV, ENR og BS.  
Næste ordinære møde forsøges lagt i marts. Der følger en Doodle fra BS.